कुंभराज| स्कूल में हुए वार्षिकोत्सव में छात्र-छात्राओं ने शानदार सांस्कृतिक कार्यक्रमों की प्रस्तुति दी। छात्र-छात्राओं ने सांस्कृतिक कार्यक्रमों में देशभक्ति और स्वच्छता अभियान व कुप्रथाओं से बचने व शिक्षा का संदेश दिया। कस्बे के दीप ज्योति पब्लिक स्कूल में वार्षिकोत्सव मनाकर प्रतिभाओं का सम्मान किया गया। कार्यक्रम की अध्यक्षता बाबूलाल ने की। विशिष्ट अतिथि के रूप में कुंभराज तहसील के नायब तहसीलदार डॉ. अमित सिंह थे। उन्होंने संचालन लालू सेन सचिव ज्ञान दीप सेवा संस्थान मृगवास ने किया। आभार संस्था प्रमुख संजय ओझा ने माना।